དགྲ་ཤ་ལེན་པའམ་ཤ་འཁོན་བྱུང་རྗེས་རོ་སྐྱིན་ལེན་པ་ནི་བོད་ཁམས་དང་ལྷག་པར་དུ་མདོ་ཁམས་ཁུལ་ལ་སྔར་ནས་ཆགས་པའི་གོམས་གཤིས་ཤིག་ཡིན་ཞིང་།རོ་སྐྱིན་མི་ལོན་ན་ཕ་རྒོད་པོ་ཤ་གཟན་ཞིག་ལ་བུ་ཁྭ་ཏ་སྐྱག་གཟན་ཞིགཅེས་སྡེ་ཡོངས་ཀྱིས་མངོན་སུམ་འཛེམ་མེད་དུ་དམའ་ཕབ་ངེས་པ་དང་།ཕོ་འདྲ་འདྲའི་ཁྲོད་དུ་མགོ་ཡར་ལ་དགྱེ་བའི་དབང་མེད་པ་ཡང་རང་རེའི་གོམས་གཤིས་ཤིག་ཡིན།ཕྱིའི་དགྲ་བོར་རྒོལ་ལན་སློག་པ་ནི་འཇིག་རྟེན་ཀུན་ལ་དར་བ་ཞིག་ཡིན་པ་ལས་མི་རིགས་ནང་ཁུལ་དུ་དཔའ་ངོམས་ནས་དགྲ་ཤ་ལེན་རེས་ཀྱིས་ཁྲག་སྦྱོར་ལ་ཇི་མི་སྙམ་པ་ནི་ལས་ངན་ཅི་འདྲི་ཞིག་ཡིན་པ་ཀུན་གྱིས་མཁྱེན་གསལ་ཡིན།དེའི་ཕྱིར་མི་རིགས་འདི་ཐུན་མོང་ཐོག་ཡར་ཐོན་གྱིས་ཐུན་མོང་གི་བདེ་བ་ཞིག་རྩོད་དགོས་ན་རང་རེར་ཁྲིམས་ལུགས་ཀྱི་འདུ་ཤེས་དང་ཆབ་སྲིད་ཀྱི་འདུ་ཤེས་བཟང་པོ་ཞིག་ཅི་ནས་ཀྱང་དགོས་པ་དང་ཡར་ཐོན་གྱི་གོམས་གཤིས་བཟང་པོ་ཞིག་དགོས་པ་སྨོས་མི་དགོས།